नूंह (मेवात) . प्रदेश में पंचायत चुनाव की शर्तों पर सुप्रीम कोर्ट की मुहर के बाद चौधर की चाह में शिक्षा की शर्तों को पूरा करने के लिए तरह-तरह की जुगत भिड़ाई जा रही है। मेवात जिले के गांव अकलीमपुर में घर में सरपंची बरकरार रखने के लिए एक महिला ने आठवीं पास 23 वर्षीय अपनी सगी भाभी का तलाक करवाकर उसे अपनी ही सौतन बना लिया।
अकलीमपुर में निवर्तमान सरपंच है दीन मोहम्मद
उसका निकाह अपने 48 वर्षीय पति से करवाकर भाई को डेढ़ लाख रुपये विवाह खर्च भी दिया। अकलीमपुर नूंह में दीन मोहम्मद पुत्र रहमत निवर्तमान सरपंच हैं। इस बार सरपंच का पद सामान्य महिला के लिए आरक्षित है। चुनाव में शर्तों के अनुसार शैक्षिक योग्यता 8वीं पास अनिवार्य है। परिवार में कोई महिला पढ़ी-लिखी नहीं है।
भाभी को सौतन बनाकर खुश है मरहम
पद बचाने के लिए दीन मोहम्मद की पत्नी महरम ने खुद अपने ही भाई खुर्शीद की पत्नी साजिया से पति का निकाह करा दिया। बाई गांव की रहने वाली साजिया 8वीं पास हैं। दीन मोहम्मद का 25 साल पहले महरम से निकाह हुआ था। मरहम से उसे आठ बच्चे हैं। महरम अपनी भाभी को सौतन बनाकर खुश हैं।
बहनों की तरह रहते हैं, सरपंची चाहिए
वह कहती हैं कि हम दोनों बहनों की तरह रहते हैं और उन्हें गांव की सरपंची चाहिए। वहीं दीन मोहम्मद की दूसरी पत्नी साजिया को भी अपनी उम्र से 26 साल बड़े शख्स से निकाह करने का मलाल नहीं हैं। साजिया कहती हैं कि गांव में पानी बड़ी समस्या है, यहां लोग टैंकर से पानी मंगवाते हैं। अगर मैं सरपंच बनी तो गांव में लोगों के लिए पीने के पानी की बेहतर व्यवस्था कराऊंगी। इसके अलावा गांव के लोगों को अपनी बच्चियों को शिक्षित करने के लिए भी प्रेरित करूंगी।
आगे की स्लाइड्स में देखें दीन मोहम्मद और उसकी पत्नियों की फोटो
hin_Deva awa_Deva hin_Deva hin_Deva awa_Deva hin_Deva hin_Deva hin_Deva